stanford-oval/wikipedia huggingface dataset:
Gulfport
Historia

Kaupungin perustamisvuosi on 1887, ja tärkeä kauppasatama avattiin 1907. Kaupungin tärkeimpiä elinkeinoja ovat kalastus, matkailu ja kasino. Gulfportilla ja Biloxilla on yhteinen kansainvälinen lentokenttä.
29. elokuuta 2005 hurrikaani Katrina tuhosi kaupungin lähes kokonaan.
Väestö

Väkiluvuksi on vuoden 2010 väestönlaskennassa kirjattu 67 793, josta valkoihoisiksi on luokiteltu 59,2 % ja mustaihoisiksi 37,5 %. Lapsia väestöstä on 29 %. Erot elintasossa ovat huomattavat, ja laskennallisesti 17,7 % väestöstä elää Yhdysvaltojen virallisen köyhyysrajan alapuolella.
Kuvia kaupungista

Gulfportin keskustaa.
Julkinen kirjasto.
Gulfportin rautatieasema.
Aiheesta muualla

Kuvia tai muita tiedostoja aiheesta Gulfport Wikimedia Commonsissa
Harvey Elliott

Harvey Elliott elokuussa 2019.
Harvey Elliott (s. 4. huhtikuuta 2003 Lontoo) on englantilainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Liverpoolia.
Elliott pääsi Fulhamin edustusjoukkueessa ensimmäisen kerran kentälle syyskuussa 2018 liigacupin ottelussa Millwallia vastaan ja pelasi ensimmäiset minuuttinsa Valioliigassa toukokuussa 2019 Wolverhamptonia ja Newcastlea vastaan. Hänestä tuli 16 vuoden ja 30 päivän ikäisenä Valioliigan kaikkien aikojen nuorin pelaaja, ja tämä ennätys säilyi hänellä syyskuuhun 2022 saakka. Heinäkuussa 2019 Elliott siirtyi Liverpooliin. Syyskaudella 2019 hän pelasi liigacupissa täyden ajan otteluissa Milton Keynes Donsia, Arsenalia ja Aston Villaa vastaan. Valioliigassa hän pääsi ensimmäisen kerran kentälle tammikuussa 2020 aivan Sheffield Unitedia vastaan pelatun ottelun lopussa.
Elliot pelasi kaudella 2020–2021 lainalla Englannin Mestaruussarjan Blackburnissa, jossa teki 41 ottelussa seitsemän maalia ja antoi 11 maalisyöttöä. Kaudella 2021–2022 hän pelasi Liverpoolissa kuudessa valioliigaottelussa, joista neljä avauskokoonpanossa. Mestarien liigassa hän pelasi yhden ottelun. Liverpoolin voittamissa cupkilpailuissa hän tuli liigacupin finaalissa vaihdosta kentälle, FA Cupissa hän pelasi kolme ottelua, ei kuitenkaan loppuottelua. Kaudella 2022–2023 hän pelasi Valioliigassa 32 ottelua ja teki yhden maalin. Mestarien liigan kahdeksassa ottelussa hän teki kaksi maalia. Hän oli voittamassa FA Community Shieldiä. Kaudella 2023–2024 hän pelasi 34 valioliigaottelua, joista 11 avauskokoonpanossa. Hän teki kolme maalia ja antoi kuusi maalisyöttöä. Mestarien liigan kymmenessä ottelussa hän antoi neljä maalisyöttöä, kaikki ensimmäisellä pudotuspelikierroksella Sparta Prahaa vastaan. Liverpoolin voittamassa liigacupissa hän oli avauskokoonpanossa kaikissa kuudessa ottelussa. FA Cupin kolmessa ottelussa hän teki yhden naalin.
Elliott pelasi Englannin alle 17-vuotiaiden maajoukkueessa ensimmäisen kerran lokakuussa 2018 Yhdysvaltoja vastaan. Kaikkiaan hän pelasi tässä ikäluokassa kahdeksan ottelua ja teki kolme maalia. Ensimmäisen ottelunsa Englannin alle 21-vuotiaiden maajoukkueessa hän pelasi maaliskuussa 2022. Hän pelasi viisi ottelua ja teki yhden maalin Englannin voittaessa ikäluokan Euroopan-mestaruuden 2023.
Ham Lini

Ham Lini
Ham Lini (s. 8. joulukuuta 1951 Pentecost, Penama, Vanuatu) on vanuatulainen National United Partyn poliitikko. Hän toimi maansa pääministerinä vuosina 2004–2008. Edeltäjä oli Serge Vohor ja seuraaja Edward Natapei. Myös Linin veli, Walter Lini oli poliitikko.
Halévy

Halévy on ranskalainen sukunimi muun muassa seuraavilla henkilöillä:
Daniel Halévy (1872–1962), ranskalainen kirjailija
Jacques Fromental Halévy (1799–1862), ranskalainen säveltäjä
Joseph Halévy (1827–1917), ranskalainen orientalisti
Léon Halévy (1802–1883), ranskalainen kirjailija
Ludovic Halévy (1834–1908), ranskalainen libretisti ja näytelmäkirjailija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hakola Huonekalu

| Hakola Huonekalu Oy |
| --- | --- |
Perustettu:  1993
Perustaja:  Jari Hakola
Kotipaikka:  Jurva, Kurikka
Toimiala:  huonekaluteollisuus
Liikevaihto:  2,6 milj. € (2017)
Henkilöstö:  14 (2017)
Kotisivu:  hakola.fi
Infobox OKVirheellinen NIMI-arvo: 
Hakola Huonekalu Oy, tuotemerkkinä Hakola, on Kurikan Jurvassa toimiva huonekalualan yritys.
Historiaa

Hakolan perheen yritystoiminta Jurvassa alkoi vuonna 1963, kun Eero Hakala osti kuorma-auton ja alkoi kiertää Suomea myymässä maakunnassa tehtyjä huonekaluja suoraan autosta. Myöhemmin Eero perusti EH-Kalusteen, joka alkoi valmistaa sohvia. Yrityksen osti vuonna 1988 vaasalainen kehitysyhtiö Wedeco velvoittaen Eeron pojan Jarin jatkamaan EH-Kalusteen toimitusjohtajana viisi vuotta. Kun määräaika oli ohi, yrityksen tuotanto siirrettin Venäjälle ja sopimuksestaan vapautuneen Jari Hakolan lisäksi 50 muutakin jurvalaista jäi työttömäksi. Hakola päätti jatkaa alalla ja perusti 1993 Hakola Huonekalu Oy:n, joka erikoistui sohviin. Asiakkaina oli yksityisiä huonekaluliikkeitä, joita oli Suomessa tuolloin vielä monia. 2000-luvulle tultaessa huonekalukauppa alkoi keskittyä, ja ketjut alkoivat tuoda halpoja kalusteita ulkomailta. Hakola oli vähällä lopettaa yrityksensä, kunnes ohjat otti käsiinsä hänen muotoilijaksi kouluttautunut, Artekilla ja Vepsäläisellä työssä ollut tyttärensä Annaleena.
Uusi luova johtaja Annaleena Hakola muutti yrityksen strategiaa voimakkaasti. Sohvien runko- ja verhoiluvalikoimaa pienennettiin rajusti, jottei sohvan valinta olisi asiakkaalle liian vaikeaa. Yritys panosti verkkonäkyvyyteen, sisustusblogistien kanssa tehtävään yhteistyöhön ja verkossa tapahtuvaan tilaamiseen. Hakola Huonekalun liikevaihto on vuodesta 2014 yli nelinkertaistunut.
Vuonna 2017 Hakola aloitti yhteistyön Lundia-myymäläketjun kanssa. Hakolan tuotteita myyvät myös A-lehtien tytäryhtiö Finnish Design Shop, Stockmann ja World of TRE.
Hakola Huonekalun Woody-pöytä valittiin Divaani-lehden Vuoden parhaat -kilpailun 2014 yleisöäänestyksessä Vuoden parhaaksi puiseksi designtuotteeksi.
Aiheesta muualla

Hakola teki kuluttajista brändilähettiläitä, Kauppalehti 13.11.2017 (tilaajille).
HMS Vivien

| HMS Vivien |
| --- | --- |
 HMS Vivienin tykkimiehiä

Aluksen vaiheet
Rakentaja:  Yarrow and Company, Scotstoun, Skotlanti
Kölinlasku:  heinäkuu 1916
Laskettu vesille:  16. helmikuuta 1918
Palveluskäyttöön:  28. toukokuuta 1918
Loppuvaihe:  myyty romutettavaksi 18. helmikuuta 1947
Tekniset tiedot
Uppouma:  1 100 t (standardi) 1 490 t (max)
Pituus:  95,1 m (kokonaispituus)
Leveys:  9,0 m
Syväys:  3,2 m
Koneteho:  27 000 hv
Nopeus:  34 solmua
Miehistöä:  134
Aseistus
Aseistus:  4 x QF 4"/L45 (102 mm) Mk V -tykkiä yksiputkisina P Mk I -asennuksina 1 x 3" 20 cwt Mk I -ilmatorjuntatykki 4 x 21" (533 mm) torpedoputkea
HMS Vivien (viirinumero L33) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa.
Valmistus

Alus tilattiin kesäkuussa 1916 vuosien 1916-1917 laivasto-ohjelman 9. tilauksessa Yarrow and Companyltä Scotstounista Glasgowista, missä köli laskettiin vielä saman vuoden heinäkuussa. Alus laskettiin vesille 16. helmikuuta 1917 ja valmistui 28. toukokuuta 1918.
Palvelus

Oltuaan ainoastaan hetken palveluksessa alus siirrettiin Rosythissä reserviin. Alus sijoitettiin aluksi supistetulla miehistöllä 9. hävittäjälaivueeseen ja sitten 7. hävittäjälaivueeseen. Vuonna 1938 alus määrättiin muutettavaksi ilmatorjuntakykyiseksi saattajaksi ja se siirrettiin joulukuussa Chathamin telakalle. Alus palasi telakalta lokakuussa 1939 ja se liitettiin Noren alaisuuteen.
Alus myytiin romutettavaksi 18. helmikuuta 1947.
HMS Volage (R41)

| HMS Volage |
| --- | --- |
 HMS Volage

Aluksen vaiheet
Rakentaja:  J. Samuel White and Company, Cowes
Kölinlasku:  31. joulukuuta 1941
Laskettu vesille:  15. joulukuuta 1943
Palveluskäyttöön:  26. toukokuuta 1944
Loppuvaihe:  romutettavaksi 28. lokakuuta 1972
Tekniset tiedot
Uppouma:  1 806 t (standardi) 2 091 t (max)
Pituus:  111 m
Leveys:  10,9 m
Syväys:  3 m
Koneteho:  40 000 hv
Nopeus:  37 solmua (69 km/h)
Miehistöä:  180
Aseistus
Aseistus:  4 × QF 4,7" Mk XII  CP Mk XXII -asennuksina 2 × Bofors 40 mm kaksiputkisena Mk IV asennuksena 2 × Oerlikon 20 mm kaksiputkisena Mk V -asennuksena 2 × Oerlikon 20 mm yksiputkisina Mk III asennuksina 8 × 21" (533 mm) torpedoputkea
HMS Volage (viirinumerot R41 ja F41) oli Britannian kuninkaallisen laivaston V-luokan hävittäjä toisessa maailmansodassa. Sodan jälkeen alus muutettiin tyypin 15 nopeaksi sukellusveneentorjuntafregatiksi viirinumerolla F41.
Valmistus

Alus tilattiin 1. syyskuuta 1941 8. hätälaivueessa (engl. 8th Emergency Flotilla) J. Samuel White and Companyltä Cowesista Isle of Wightilta, missä köli laskettiin 31. joulukuuta 1942. Alus laskettiin vesille 15. joulukuuta 1943 ja valmistui 26. toukokuuta 1944 varustettuna pohjoisille merialueille.
Palvelus

Alus osui 22. lokakuuta 1946 miinaan Korfun kanavassa. Se korjattiin Maltalla, jonka jälkeen alus siirrettiin 1949 Britteinsaarille reserviin. Alus muutettiin valmistajan telakalla sukellusveneentorjuntafregatiksi, mistä se palasi palvelukseen 1954 liitettynä Dartmouthin koulutuslaivueeseen. Vuonna 1956 alus siirrettiin reserviin Portsmouthissa. Alus sijoitettiin poistolistalle ja myytiin 28. lokakuuta 1972 BISCOlle romutettavaksi. Alus hinattiin romutettavaksi Poundsille Portchesteriin myöhemmin samana vuonna.
Alus osuttuaan miinaan
Ham

Ham voi tarkoittaa ainakin seuraavia:
Ham, kunta Limburgin provinssissa Belgiassa
Ham, kunta Sommen departementissa Ranskassa
Ham-les-Moines, kunta Ardennesin departementissa Ranskassa
Ham-sur-Meuse, kunta Ardennesin departementissa Ranskassa
Alina Ham (s. 1959), neuvostoliittolainen maahockeypelaaja
Bill Ham (1937–2016), yhdysvaltalaisen ZZ Top -yhtyeen manageri
Kenneth Ham (s. 1964), yhdysvaltalainen astronautti
Peter Ham (1947–1975), brittiläinen laulaja-lauluntekijä
Signe Hammarsten-Jansson (1882–1970), ”Ham”, ruotsalaissyntyinen graafikko
Ham Lini (s. 1951), vanuatulainen poliitikko
Hàm Nghi (1872–1943), Vietnamin keisari 1884–1885
Ham Seo-hee (s. 1987), eteläkorealainen vapaapainija
Ham (1957–1983), vuonna 1961 ensimmäisenä avaruudessa käynyt simpanssi
HAM, Helsingin taidemuseo (Helsinki Art Museum)
Ham, Shocking Blue -yhtyeen albumi vuodelta 1973.
Halcrow Group

| Halcrow Group Limited |
| --- | --- |
Yritysmuoto:  osakeyhtiö
Perustettu:  1868
Perustaja:  Thomas Meik
Toimitusjohtaja:  Peter Gammie
Puheenjohtaja:  Tony Pryor
Kotipaikka:  Lontoo, Yhdistynyt kuningaskunta
Toimiala:  suunnittelu, rakentaminen
Henkilöstö:  8 000
Kotisivu:  halcrow.com
Infobox OKVirheellinen NIMI-arvo: 
Halcrow Group Limited on brittiläinen, maailmanlaajuisesti toimiva insinööri- ja rakennustoimisto, jonka kotipaikkana toimii Lontoo. Vuonna 1868 perustettu Halcrow on yksi Britannian suurimmista insinööritoimistoista.
Yritys on ollut mukana monissa kansainvälisissä rakennusprojekteissa, joita ovat muun muassa Second Severn Crossing, Toronton Pearsonin kansainvälinen lentoasema, Šeikki Zayedin moskeija, High Speed 1 ja Abu Dhabin kansainvälinen lentoasema.
Aiheesta muualla

Yrityksen virallinen sivusto (englanniksi)
Hakola

| Hakola |
| --- | --- |
 Hakola
 Koordinaatit: 63°09.467′N, 22°49.395′E 
Valtio:  Suomi
Maakunta:  Etelä-Pohjanmaa
Kunta:  Kauhava
Entinen kunta:  Alahärmä
Hallinto:  
 – Asutustyyppi:  kylä
Aikavyöhyke:  UTC+2
 – Kesäaika:  UTC+3
Postinumero:  62370
Infobox OKVirheellinen NIMI-arvo: 
Hakola on kylä entisen Alahärmän kunnan alueella Kauhavalla Etelä-Pohjanmaalla. Kylä on Lapuanjoen varrella lähellä valtatie 19:ää ja muutaman kilometrin koilliseen Ylihärmän kirkonkylästä. Hakolassa on noin 400 asukasta ja siellä on muun muassa entisen Härmän sairaalan tiloissa toimiva terveyskeskuksen vuodeosasto sekä päiväkoti. Hakolassa on toiminut koulu, joka lakkautettiin keväällä 2022. Hakolan koulu oli toiminnassa yli sata vuotta.
Kirkonrakentaja Antti Hakola asui Hakolan kylässä.
Hakolan palo

Hakolan kylä paloi lähes kokonaan vuonna 1917. Palo syttyi karjaladosta, josta se levisii ladon päädyssä olevaan risuläjään. Kipinöiden lentäessä talojen pärekatoille myös talot syttyivät palamaan. Palo levisi tuulen mukana polttaen koko kylän, lukuun ottamatta ainoaa jäljelle jäänyttä taloa, Tuomaantupaa. Se oli rakannettu kylän länsipuolella sijaitsevalle Kissikalliolle ja säästyi näin palolta.
Palo sai alkunsa lasten varomattomasta tulitikkujen käsittelystä. Vuosikymmenten saatossa Hakola on rakennettu uudelleen.
Luonto

Hakolassa on paljon peltoa, suurin osa pelloista sijaitsee kylän itäpuolella. Hakola sijaitsee Lapuanjoen varressa.
Hashima

Hashima voi viitata seuraaviin asioihin:
Hashima, Japanin kaupunki Gifun prefektuurissa
Hashiman piirikunta, Japanin piirikunta Gifun prefektuurissa
Hashima, asumaton saari Nagasakin prefektuurissa Japanissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hashima”, voi hakea sivunnimihaulla, laajalla sivunnimihaulla tai tekstihaulla.
Haukat (täsmennyssivu)

Haukat/haukka voi tarkoittaa ainakin seuraavia asioita:
haukat, lintuheimo
jalohaukat, lintuheimo
Järvenpään Haukat, jääkiekkojoukkue
sotahaukat, sotaa kannattavia poliitikkoja
Katajanokan Haukat, käsi- ja pesäpallossa menestystä kerännyt urheiluseura
Haukka, suomalainen rock-yhtye
IVL D.26 Haukka, Suomen ilmavoimien 1920-luvulla käyttämä hävittäjälentokone
Haukka, kylä Laitilassa
Haukka, suomalainen sukunimi, joka on muun muassa seuraavilla henkilöillä:
Aleksanteri Haukka (s. 2000), pesäpalloilija
Emilia Haukka, elokuvatuottaja
Hannu Haukka (s. 1954), kristillisen medialähetysjärjestö IRR-TV:n toiminnanjohtaja
Jevgeni Haukka (s. 1962), näyttelijä
Matti Haukka (s. 1964), kemian professori
Väinö Haukka (1928–2006), poliisikomisario ja judoka.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Haukat”, voi hakea sivunnimihaulla, laajalla sivunnimihaulla tai tekstihaulla.
Hall of Flames

| Hall of Flames Edguy |
| --- | --- | --- |

Kokoelmalevyn tiedot
 Äänitetty : 1997–2001
 Julkaistu: 2004
 Formaatti: CD
 Tyylilaji: power metal
 Kesto: 118.42
 Levy-yhtiö: AFM Records
Edguyn muut kokoelmalevyt
|   | Hall of Flames 2004 | The Singles 2008 |
Hall of Flames on Edguy-yhtyeen kokoelmalevy. Se julkaistiin vuonna 2004. Se oli viimeinen julkaisu Edguylla AFM Recordsilla.
Kappaleet > CD 1

Tears of a Mandrake (single version) – 05.00
Jerusalem – 05.28
Out of Control – 05.04
The Headless Game – 05.29
Scarlet Rose – 05.12
Nailed to the Wheel – 05.41
Vain Glory Opera – 06.10
Theater of Salvation – 12.24
Key to My Fate – 04.34
Deadmaker – 05.18
Land of the Miracle – 06.33
Until We Rise Again – 04.28
The Unbeliever – 05.47
Kappaleet > CD 2

The Devil and the Savant – 05.29
Wings of a Dream (2001 version) – 05.07
For a Trace of Life – 04.11
But Here I Am – 04.35
La Marche des Gendarmes – 02.48
Avantasia (live) – 05.27
Walk on Fighting (live) – 05.19
Wake up the King (live) – 06.15
Hangon Makaronitehdas

Ison Omenan Makaronitehdas.
Hangon Makaronitehdas on suomalainen, Restelin omistama tuorepastaravintolaketju.
Yritys aloitti toimintansa vuonna 2010 Hangon Itäsatamassa toimivana kesäravintolana. Vuonna 2016 avattiin ympärivuotiset ravintolat Vantaan kauppakeskus Jumboon ja Espoon kauppakeskus Isoon Omenaan. Vuonna 2018 avattiin ravintola myös Helsingin Kalasataman uuteen kauppakeskus Rediin. Syksyllä 2019 avattiin ravintola Espoon Tapiolassa sijaitsevaan kauppakeskus Ainoaan.
Hangon Makaronitehtaan pasta on paikan päällä italialaisesta durumvehnästä ja suomalaisista luomukananmunista valmistettua tuorepastaa ilman lisä- tai säilöntäaineita. Samoin kaikki kastikkeet ovat paikan päällä tuoreena valmistettuja ilman lisä- ja säilöntäaineita. Asiakkaat voivat seurata kokkien työskentelyä ravintolasaliin avautuvassa keittiössä.
Makaronitehtaan hallituksen jäsenet ovat: Heikki Kovanen (pj), Perttu Pölönen, Ami Hasan ja Merja Rahkola-Toivanen (tj).
Tunnustuksia Suomesta ja ulkomailta:
2016 Makaronitehdas voitti kansallisen Kasvu Open Start Again sarjan.
2019 Makaronitehdas Oy valittiin kansainvälisen Financial Times (FT) 1000 Fastest Growing Companies in Europe listalle.
2020 Makaronitehtaan toimitusjohtaja Merja Rahkola-Toivanen valittiin arvostetussa kansainvälisessä, Stevie Awardsissa Yhdysvalloissa, Female Entrepreneur of The Year 2020 (Vuoden Naisyrittäjäksi).
2020 Samaisessa arvostetussa kilpailussa Makaronitehdas voitti kultaa sarjassa Consumer Services.
Toinen Juha Toivasen ja Merja Rahkola-Toivasen perustama ravintolaketju on pizzoihin keskittynyt Classic Pizza Restaurant.
Vuonna 2022 Restel osti Hangon Makaronitehdas ja Classic Pizza -ravintolaketjut, joihin kuului yhteensä 23 ravintolaa. Ne työllistivät yhteensä 150 työntekijää 12 paikkakunnalla ja niiden liikevaihto 2019 ennen koronapandemiaa oli noin 15 miljoonaa euroa.
Aiheesta muualla

Hangon Makaronitehtaan kotisivut
https://kasvuopen.fi/blogi/sparraaja-luo-parhaimmillaan-elinikaisia-suhteita-kasvuyrittajien-kanssa/
https://www.editorhelsinki.fi/artikkeli/kuuntele-sydantasi-ja-ole-sitkea/ (Arkistoitu – Internet Archive)
https://www.dna.fi/yrityksille/blogi/-/blogs/pizzayrittajan-kasvuneuvo-palkkaa-ainakin-yksi-betonibuutsi
https://www.youtube.com/watch?v=76DKn15nbSc
https://www.youtube.com/watch?v=u4UDND8pqvw&list=PLxZrTaLFgyEIWXb_Z1EsoPM2WlcxitIdD&index=10
https://kasvuopen.fi/uutiset/potentiaalisimmat-kasvajat-classic-pizza-restaurant-ja-opti-automation/ (Arkistoitu – Internet Archive)
Hashimoto

Hashimoto voi tarkoittaa seuraavia:
Hashimoto, Japanin Wakayaman prefektuurin kaupunki
Hashimoto, Fukuokan kaupunginosa
Hashimoton metroasema, Fukuokan Nanakuma-metrolinjan pääteasema
Anna Hashimoto (s. 1989), brittiläinen klarinetisti
Daiki Hashimoto (s. 2001), japanilainen telinevoimistelija, olympiavoittaja ja maailmanmestari
Hakaru Hashimoto (1881–1934), japanilainen lääketieteen tutkija
Hideo Hashimoto (s. 1979), japanilainen jalkapalloilija
Kento Hashimoto (s. 1993), japanilainen jalkapalloilija
Kimiko Hashimoto (s. 1953), japanilainen koripalloilija
Kingoro Hashimoto (1890–1957), japanilainen sotilas ja poliitikko
Mochitsura Hashimoto (1909–2000), Japanin keisarillisen laivaston komentaja
Reika Hashimoto (s. 1980), japanilainen malli ja näyttelijä
Ryūtarō Hashimoto (1937–2006), Japanin pääministeri 1996–1998
Seiko Hashimoto (s. 1964), japanilainen pikaluistelija, ratapyöräilijä ja poliitikko
Shinobu Hashimoto (1918–2018), japanilainen elokuvakäsikirjoittaja
Tōru Hashimoto (s. 1969), japanilainen poliitikko
Hashimoton tyreoidiitti, autoimmuunihäiriöstä johtuva kilpirauhastulehdus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hashimoto”, voi hakea sivunnimihaulla, laajalla sivunnimihaulla tai tekstihaulla.
Heksametyleenitriperoksididiamiini

| Heksametyleenitriperoksididiamiini |
| --- | --- |

Tunnisteet
IUPAC-nimi:  3,4,8,9,12,13-heksaoksa-1,6-diatsabisyklo[4.4.4]tetradekaani
CAS-numero:  283-66-9
PubChem CID:  61101
SMILES:  C1N2COOCN(COO1)COOC2
Ominaisuudet
Molekyylikaava:  C6H12N2O6
Moolimassa:  208,17 g/mol
Tiheys:  0,88 g/cm3
Liukoisuus veteen:  100 mg/l (25 °C)
HMTD (heksametyleenitriperoksididiamiini) N(CH2-O-O-CH2)3N on tyypiltään aloiteräjähde, jota käytetään usein kotitekoisissa ns. lannoitepommeissa. Aine on epävakaata samaan tapaan kuin nitroglyseroli, joten se on herkkää kitkalle, iskuille, lämmölle ja liekille. Se myös reagoi helposti monien aineiden (esimerkiksi metallien) kanssa räjähtäen reaktion tuloksena.
Aine on myös herkkä ultraviolettisäteille. HMTD ei ole lainkaan yhtä turvallinen kuin kiinteät nallit, mutta turvallisempi kuin asetoniperoksidi AP. HMTD:n räjähdysnopeus on 4 511 m/s tiheydellä 0,88 g/cm³ ja 5 100 m/s tiheydellä 1,10 g/cm³.
Heidi Baader-Nobs

Heidi Baader-Nobs (s. 5. joulukuuta 1940, Delémont) on sveitsiläinen säveltäjä. Hän kouluttautui alun perin opettajaksi.
Baader-Nobs opiskeli sävellystä ja musiikinteoriaa Baselissa Robert Suterin ja Jacques Wildbergerin johdolla. Hänen varhaiset teoksensa ovat sarjallisia.
Ham (simpanssi)

Ham the Chimp
Pelastusaluksen komentaja kättelee Hamia onnistuneen lennon jälkeen.
Ham the Chimp eli Ham the Astrochimp (1957 – 19. tammikuuta 1983) oli simpanssi, joka kävi vuonna 1961 avaruudessa ensimmäisenä korkeammalle kehittyneenä kädellisenä eläimenä (isoihmisapina).
Ham lähetettiin avaruuteen Cape Canaveralista Floridasta Mercury-avaruusohjelman lennolla Mercury-Redstone 2 31. tammikuuta 1961. Lento ei ollut maapallon kierto vaan niin sanottu luodinrata, jollaisia tällä alusyhdistelmällä yleensä tehtiin.
Kapseli kärsi paineenvaihteluista lennon aikana, mutta Hamin avaruuspuku esti vahinkojen syntymisen. Lento kesti kaikkiaan 16 minuuttia 39 sekuntia ja Hamin kapseli laskeutui Atlantin valtamereen, josta simpanssi pelastettiin kahden tunnin kuluttua juuri ennen kapselin uppoamista.
Lennon jälkeen Ham eli 21 vuotta Washingtonin National Zoossa ja sen jälkeen North Carolina Zoossa, kunnes kuoli 27-vuotiaana 19. tammikuuta 1983.
Ham ja teknikko käyvät läpi avaruuslennolla käytettävää laitteistoa
Aiheesta muualla

Kuvia tai muita tiedostoja aiheesta Eläimet avaruustutkimuksessa Wikimedia Commonsissa
Trailblazer in Space Uutiskatsaus/dokumentti Hamin avaruuslennosta Internet Archivessa (video, 9 min 14 s)
Valokuvia NASAn arkistossa
Animal Astronauts (englanniksi)
NASA: "A Brief History of Animals in Space" (englanniksi)
NASA: Mercury-Redstone 2 (englanniksi)
Hakkila

| Hakkila> Haxböle |
| --- | --- |
 Vantaan Energian Maarinkunnaan lämpökeskus valmistui vuonna 2002.
 Kaupungin kartta, jossa Hakkila korostettuna.
Kaupunki:  Vantaa
Suuralue:  Tikkurilan suuralue
Kaupunginosa nro:  66
Pinta-ala:  4,7 km² 
Väkiluku:  1 306 (31.12.2023)
Työpaikkoja:  4 802 kpl   (31.12.2017)
Postinumero(t):  01370, 01380, (01360)
Lähialueet:  Jokiniemi, Itä-Hakkila, Kuninkaala, Kuninkaanmäki, Päiväkumpu
Hakkila (ruots. Haxböle) on Vantaan Tikkurilan suuralueen kaupunginosa ja merkittävä teollisuusalue. Kaupunginosa sijaitsee Itä-Vantaalla ja sitä rajaavat lännessä Keravanjoki, etelässä Kuninkaala, idässä Lahdenväylä ja pohjoisessa Päiväkumpu. Nimestään huolimatta Hakkila ei ole yhteydessä pientalovaltaiseen Itä-Hakkilaan, sillä kaupunginosia erottaa Lahdenväylä-moottoritie.
Hakkila on rakennettu melko korkealle ja tasaiselle selänteelle. Alueella sijaitsevat useiden kaupparyhmien keskusvarastot sekä Honkanummen hautausmaa. Alueelta on hyvät liikenneyhteydet maan päätieverkkoon, ja kaupunginosaa onkin kaavoitettu etenkin logistiikan, teollisuuden ja kaupan yritysalueena. Yrityksiä kaupunginosassa toimii yli 300, ja yritysaluetta on kutsuttu myös nimellä Vantaan Akseli. Merkittävän kokoisen osan kaupunginosasta muodostaa kuitenkin sen pohjoisosassa sijaitseva Keravanjokilaakso, joka jatkuu yhtenäisenä Päiväkumpuun saakka.
Hakkilassa on suhteellisen vähän asutusta, ja se on lähes kokonaan keskittynyt Stenkullan ja Maarinkunnaan alueille kaupunginosan länsireunalle Jokiniemen rajalle. Maarinkunnaalla on sekä vanhempaa omakotitaloasutusta että 1980-luvulta lähtien rakennettua uudempaa kerrostalo- ja rivitaloasutusta. Lisäksi Hakkilan pohjoisosassa on joitakin vanhoja maalaistaloja peltoineen. Hakkilassa on yhtä paljon omistusasuntoja kuin vuokra- ja asumisoikeusasuntoja.